



 **LAPORAN PROGRAM**

 PROGRAM JALINAN KASIH MESRA

**TARIKH:**

4 JANUARI 2025

**HARI :**

SABTU

**TEMPAT:**

PERSATUAN KEBAJIKAN AL-ISLAM HUZAI

**ANJURAN:**

KOR SISWA SISWI PERTAHANAN AWAM (KOR-SISPA I) KAMPUS GONG BADAK

**DENGAN KERJASAMA:**

PUSAT PEMBANGUNAN HOLISTIK PELAJAR (PPHP)

ANGKATAN PERTAHANAN AWAM (APM) KUALA NERUS

**1.0 PENGENALAN**

Program Jalinan Kasih Mesra berlangsung pada 4 Januari 2025 telah bermula pada pukul 6.30 pagi sehingga 8.30 malam. Program ini dijalankan dengan jayanya di Persatuan Kebajikan Al-Islam Huzai, Kemaman, Terengganu. Program ini melibatkan seramai 27 orang ahli Kor Sispa I UniSZA dan diketuai oleh seorang jurulatih iaitu Puan Mahirah Binti Zahari. Program ini melibatkan penglibatan anak-anak yatim dalam pelbagai aktiviti menarik seperti senamrobik, sukaneka dan slot *basic* sispa iaitu *CPR* dan *chocking*. Pada sebelah petang, ahli SISPA UniSZA turut serta dalam sesi ramah mesra dan aktiviti santai bersama anak-anak yatim. Program ini bertujuan untuk memberikan pengalaman berharga kepada anggota kadet serta meningkatkan kesedaran tentang kepentingan kebajikan sosial.

Selain itu, program ini juga memberi peluang kepada anak-anak yatim untuk berinteraksi dan merasai kehangatan kasih sayang dalam suasana yang mesra. Melalui program ini, diharapkan dapat memupuk nilai murni dalam kalangan peserta serta membina hubungan baik antara masyarakat luar dengan pihak Persatuan Kebajikan Al-Islam Huzai. Aktiviti-aktiviti yang telah dirancang ini juga bertujuan untuk menarik minat mahasiswa/i serta masyarakat luar untuk turut serta dalam program kebajikan pada masa hadapan.Setelah selesai dengan aktiviti tersebut, program diteruskan dengan Majlis Perasmian Penutupan yang dirasmikan oleh pihak pengurusan Persatuan Kebajikan Al-Islam Huzai. Program yang kami jalankan ini merupakan aktiviti yang wajib dianjurkan oleh pihak kami bagi menyelesaikan tugasan akhir kursus kami yang terlibat dengan badan beruniform iaitu Sukarelawan Siswa/Siswi Pertahanan Awam (SISPA I) bagi tahun 2024/2025 seperti mana yang telah ditetapkan oleh pihak Universiti.

**2.0 OBJEKTIF**

2.1 Menghasilkan kertas cadangan yang bersesuaian dan berkaitan dengan tugasan yang diberikan melalui perbincangan kumpulan dan pembelajaran kendiri.

2.2 Memupuk hubungan baik dengan anggota kumpulan secara berkesan dalam mencapai objektif projek.

2.3 Mempamerkan laporan projek yang mempunyai nilai moral yang tinggi.

2.4 Mewujudkan semangat perpaduan dan kerjasama di kalangan pelajar dan ahli komuniti pusat kebajikan melalui aktiviti bersama.

**3.0 IMPAK PROGRAM**

3.1 Dapat melahirkan mahasiswa/i yang lebih sedia dalam apa jua cabaran dan

mengaplikasikan apa yang dipelajari dalam hidup.

3.2 Melatih kemahiran komunikasi dan meningkatkan motivasi diri antara mahasiswa/i dan komuniti Angkatan Pertahanan Awam (APM) serta memupuk perpaduan sesama satu sama lain.

3.3 Memperkenalkan UniSZA sebagai institusi yang mengamalkan semangat perpaduan.

**4.0 REKOD PELAKSANAAN PROGRAM**

4.1 Nama Program: Program Jalinan Kasih Mesra

4.2 Tempat: Persatuan Kebajikan Al-Islam Huzai, Kijal Kemaman

4.3 Tempoh Pelaksanaan: 1 Hari

4.4 Tarikh: 4 Januari 2025

4.5 Bilangan Ahli Yang Terlibat: 27 Ahli Kor-Sispa I dan Jurulatih

**5.0** **TENTATIF PROGRAM**

|  |  |  |
| --- | --- | --- |
| MASA | AKTIVITI | CATATAN |
| 6.30 – 7.00 Pagi | Berkumpul | - Anggota SISPA I berkumpul di Foyer UniSZA sebelum memulakan perjalanan ke Persatuan Kebajikan Al-Islam Huzai. |
| 7.15 – 9.30 Pagi | Bertolak dari UniSZA ke Persatuan Kebajikan Al-Islam Huzai, Kijal, Kemaman | - Ahli Kadet SISPA I menaiki bas ke destinasi yang dituju iaitu Persatuan Kebajikan Al-Islam Huzai. |
| 9.45 – 10.30 Pagi | Senamrobik bersama anak-anak yatim di Persatuan Kebajikan Al-Islam Huzai | - Setelah sampai, Ahli Kadet SISPA I memulakan aktiviti dengan melakukan senamrobik yang diketuai oleh beberapa orang Kadet. |
| 10.30 – 12.00 Tengahari | I*ce breaking*, pembahagian kumpulan dan *cheer* | - Pembahagian kumpulan dilakukan bagi melaksanakan aktiviti-aktiviti yang telah dirancang.- Aktiviti *ice breaking* dan *cheer* bertujuan melatih anak-anak yatim meningkatkan keyakinan diri dan juga dapat merapatkan hubungan sesama mereka. |
| 1.00 – 2.30 Petang |  Solat dan rehat | - Agihan makanan diberikan kepada anak-anak yatim dan Ahli Kadet SISPA I serta melaksanakan Solat Zohor berjemaah. |
| 2.30 – 6.00 Petang |  Sukaneka ( *running man balloon*, bola beracun dan *treasure hunt* ) | - Aktiviti ini mendapat sambutan yang meriah bagi anak-anak yatim kerana ia menyeronokkan dan menggalakkan kerjasama. Aktiviti ini dapat meningkatkan keyakinan diri dan memberi peluang kepada mereka untuk bergerak aktif. |
| 6.00 – 7.30 Petang |  Solat dan rehat | - Ahli Kadet Sispa I melaksanakan Solat Asar berjemaah bersama-sama. |
| 7.30 – 8.30Petang |  Penutup majlis dan bertolak pulang ke UniSZA | -Majlis berlangsung selama 1 jam-Majlis penutup dirasmikan oleh pihak Persatuan Kebajikan Al-Islam Huzai-Penyampaian hadiah dan cenderahati daripada SISPA UniSZA kepada pihak Persatuan Kebajikan Al-Islam Huzai.- Kadet SISPA I bersiap sedia untuk kembali pulang ke UniSZA. |

**6.0** **AHLI JAWATANKUASA PELAKSANAAN**

|  |  |  |
| --- | --- | --- |
| NAMA | JAWATAN | NO MATRIK |
| Y. Brs. Kapt. Dr. Akila Bin Mamat | Penaung | - |
|  | Penasihat | - |
|  | Pengarah |  |
|  | Timbalan Pengarah |  |
|  | Setiausaha |  |
|  | Bendahari |  |

**7.0 PERJALANAN PROGRAM**

**7.1 SEBELUM PROGRAM**

• Mengadakan perjumpaan untuk perbincangan awal program yang akan berlangsung.

• Majlis tertinggi menerangkan dengan spesifik tentang projek akhir.

• Pengarah program mengagihkan tugas yang perlu dilaksanakan kepada setiap ahli

jawatankuasa

• Menghantar kertas kerja, borang aktiviti serta perbincangan bersama pegawai PPHP.

• AJK Perhubungan Luar menghubungi pihak Persatuan Kebajikan Al-Islam Huzai untuk menjelaskan dan membincangkan tentang program yang akan dijalankan.

• AJK Media menyediakan poster dan banner untuk hebahan dan tagging yang akan digunakan oleh setiap ahli jawatankuasa.

• AJK Makanan berhubung dengan pihak Persatuan Kebajikan Al-Islam Huzai bagi urusan makanan semasa program berlangsung.

• Majlis tertinggi membuat permohonan pinjaman peralatan dan bas di PPHP.

• AJK Protokol mula merancang perjalanan program dan menyediakan teks ucapan.

• AJK Cenderahati menempah cenderahati untuk pihak Persatuan Kebajikan Al-Islam Huzai.

• Pengarah mengadakan perjumpaan buat kali terakhir bersama semua ahli untuk

menyiapkan segala keperluan dan barangan aktiviti sebelum hari program.

• AJK Peralatan dan Keselamatan memastikan barang yang dipinjam selamat, betul dan

cukup untuk digunakan semasa program**.**

**7.2 SEMASA PROGRAM**

• Tiba di Persatuan Kebajikan Al-Islam Huzai pada jam 9.30 pagi dan bersiap sedia untuk menjalankan aktiviti pusat kebajikan yang dituju.

• AJK Aktiviti membahagikan ahli skuad kepada beberapa kumpulan untuk mengendalikan aktiviti yang akan dijalankan.

• Aktiviti senamrobik dilakukan sebelum beralih kepada aktiviti yang seterusnya.

• Aktiviti diteruskan dengan slot bersama Lt. (PA) Mahirah Bt Zahari iaitu basic sispa yang terdiri daripada *chocking* dan *CPR* serta aktiviti ini sangat penting untuk dipelajari agar dapat digunakan pada situasi getir.

• Kami melakukan senamrobik mengikut rentak lagu dan diketuai oleh AJK aktiviti.

• Ahli Kadet SISPA I bersama anak-anak yatim telah menjalankan aktiviti sukaneka yang merangkumi aktiviti *running man balloon*, bola beracun dan *treasure hunt*. Aktiviti ini dapat meningkatkan keyakinan diri dan memberi peluang kepada mereka untuk bergerak aktif.

• AJK Makanan mengambil alih tugasan mereka iaitu mengagihkan makanan kepada anak-anak yatim dan kesemua ahli kadet.

• AJK Protokol menyiapkan tempat bagi Majlis Perasmian Penutup yang akan berlangsung dan menguruskan perjalanan Majlis Perasmian Penutup.

• Majlis Perasmian Penutup dimulakan dengan bacaan doa, kata-kata aluan dari setiap pihak,

dan ucapan perasmian penutupan progam “Jalinan Kasih Mesra” yang dirasmikan oleh pihak Persatuan Kebajikan Al-Islam Huzai.

• AJK media mengambil gambar sepanjang kelangsungan program.

• Sesi penyampaian hadiah dan cenderahati dari SISPA I UniSZA kepada pihak Persatuan Kebajikan Al-Islam Huzai turut dijalankan.

•Semua anggota SISPA I bersama jurulatih iaitu Lt. (PA) Mahirah Bt Zahari dan komuniti pusat kebajikan tersebut bersama-sama mengambil gambar sebagai kenang-kenangan.

**7.3 SELEPAS PROGRAM**

• Program tamat dan mendapat sambutan yang baik daripada pihak pusat kebajikan sekaligus melahirkan rasa puas hati dan gembira bagi Ahli Kadet SISPA I.

• AJK Aktiviti dan Peralatan dan Keselamatan mengumpulkan semua barangan untuk

dipulangkan semula ke pihak PPHP.

• Semua berpuas hati dengan program yang dilaksanakan dengan lancarnya dan mengikut tentatif program.

**8.0 PENUTUP**

Secara umumnya, urusetia dan pihak-pihak yang telah terlibat dalam projek akhir ini bersyukur kerana program ini dapat dijalankan dengan lancar dan jayanya. Dengan adanya program sebegini, kita dapat menimba ilmu dan pengalaman dalam menguruskan serta mengendalikan program yang akan datang. Ini mampu menarik lebih ramai orang mengenali APM, SISPA dan dapat menjalinkan hubungan yang baik antara Ahli Kadet SISPA UniSZA dengan Persatuan Kebajikan Al-Islam Huzai. Selain daripada itu, komuniti pusat kebajikan yang telah menyertai program ini turut gembira dan berpuas hati dengan program yang di jalankan kerana mereka dapat menimba ilmu tentang Pertahanan Awam. Terdapat beberapa pengajaran yang boleh diambil sewaktu pengurusan program tersebut:

i.Memupuk sifat tanggungjawab dan amanah apabila mendapat arahan dan tugasan untuk

mengendalikan program besar seperti ini.

 ii.Memupuk semangat dan bercita-cita tinggi serta berharap untuk mengadakan program

seperti ini lagi supaya dapat menjadi seorang pegawai yang berkaliber dalam menjalankan

tugas serta cakna tentang bantuan yang perlu diberikan.

iii.Mempunyai pengetahuan sedia ada tentang ilmu pertahanan awam seperti *CPR* dan *chocking*.

Kesimpulannya, Projek Akhir tahun 2024 bagi KOR SISPA I (UniSZA) telah dilaksanakan

dengan jayanya dan telah mencapai objektif program. Kami berharap program sebegini dapat

diteruskan lagi pada masa akan datang. Dengan mendapat sambutan yang amat memberangsangkan serta maklum balas positif daripada semua pihak, diharapkan program sebegini dapat diteruskan dan ditambah baik pada masa akan datang. Ia bukan sahaja dapat memberi pendedahan serta pengalaman berharga kepada peserta, malah turut menyumbang kepada pembangunan modal insan yang lebih berkualiti dalam kalangan mahasiswa/i UniSZA.

Disediakan oleh,

…………………………………………………

(ATHIRAH BINTI JOHARI)

Setiausaha,

Projek Akhir,

Program Jalinan Kasih Mesra

Kor SISPA I

Universiti Sultan Zainal Abidin.

011-29142139